Сергей Есенин
Ти ли беден съчинител, ти ли…

Превод от руски: Иван Николов, 1984

chitanka.info

Ти ли, беден съчинител, ти ли

песни за луната съчини?

Вее студ в очите ти унили

от пиянство, карти и жени.

А луната връхлетя и блика

в стаята ми блясък на сребро…

Бях заложил уж на дама пика,

а защо изтеглих туз каро[1].

1925

[1] Туз каро — освен карта за игра, означава още голямо червено или жълто квадратно парче плат, което се е зашивало на гърба на каторжниците в царска Русия. ↑

Издание: Сергей Есенин. Стихотворения. Поеми. Издателство „Народна култура“, 1984

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.